Document ID: 32010D0072

KOMISIJAS LĒMUMS
(2010. gada 8. februāris)
par dažu vielu neiekļaušanu I, IA vai IB pielikumā Eiropas Parlamenta un Padomes Direktīvā 98/8/EK par biocīdo produktu laišanu tirgū
(izziņots ar dokumenta numuru C(2010) 751)
(Dokuments attiecas uz EEZ)
(2010/72/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
tā kā:
(1)
Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, IA vai IB pielikumā.
(2)
Attiecībā uz vairākām minētajā sarakstā iekļautajām vielām/produktu veida kombinācijām vai nu visi dalībnieki ir pārtraukuši dalību pārbaudes programmā, vai arī dalībvalsts, kas novērtēšanā izraudzīta par ziņotāju, nav saņēmusi pilnīgu dokumentāciju laika periodā, kas noteikts Regulas (EK) Nr. 1451/2007 9. pantā un 12. panta 3. punktā.
(3)
Tāpēc, kā arī saskaņā ar Regulas (EK) Nr. 1451/2007 11. panta 2. punktu, 12. panta 1. punktu un 13. panta 5. punktu, par to Komisija attiecīgi informējusi dalībvalstis. Minētā informācija elektroniskā veidā publiskota 2009. gada 13. janvārī, 2009. gada 11. februārī un 2009. gada 11. martā.
(4)
Trijos mēnešos pēc minētajām publikācijām neviena persona vai dalībvalsts nav izrādījusi interesi pārņemt dalībnieka statusu saistībā ar attiecīgajām vielām un produktu veidiem.
(5)
Tāpēc saskaņā ar Regulas (EK) Nr. 1451/2007 12. panta 5. punktu attiecīgās vielas un produktu veidi nav jāiekļauj Direktīvas 98/8/EK I, IA vai IB pielikumā.
(6)
Juridiskās noteiktības labad biocīdos produktus, kas satur aktīvās vielas attiecībā uz šā lēmuma pielikumā norādītajiem produktu veidiem, vairs nedrīkst laist tirgū, sākot no konkrēta datuma.
(7)
Šajā lēmumā paredzētie pasākumi ir saskaņā ar Biocīdo produktu pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Šā lēmuma pielikumā norādītās vielas un produktu veidus neiekļauj Direktīvas 98/8/EK I, IA vai IB pielikumā.
2. pants
Regulas (EK) Nr. 1451/2007 4. panta 2. punkta nolūkā biocīdos produktus, kas satur aktīvās vielas attiecībā uz šā lēmuma pielikumā norādītajiem produktu veidiem, vairs nelaiž tirgū, sākot no 2011. gada 9. februāra.
3. pants
Šis lēmums ir adresēts dalībvalstīm.
Briselē, 2010. gada 8. februārī

Labels: 0
3
1
6